ประจำเดือนมาวันที่25/12/60 แล้วเดือนมกราประจำเดือนไม่มา ไม่เคยมีอะไรกับแฟนมาก่อนหน้านี้ วันที่4ก.พ. มีอะไรกันครั้งแรก แบบใส่ถุง จนวันนี้ก็ยังไม่มีประจำเดือน อยากถามว่า ไข่จะฝ่อหรือยัง เพราะประจำเดือนเลื่อนมาเกือบ2อาทิตแล้ว ปกติประจำเดือนมาไม่ปกติ
สวัสดีค่ะ สาเหตุที่ประจำเดือนไม่มาได้แก่1.การตั้งครรภ์ การใช้ถุงยางอนามัยอย่างถูกต้องจะช่วยป้องกันการตั้งครรภ์ได้ประมาณ 98% ซึ่งไม่ใช่ 100% ดังนั้นจึงยังมีโอกาสตั้งครรภ์ได้2.ความเครียดการออกกำลังกายอย่างหักโหม ทำงานหนัก พักผ่อนน้อย อดอาหาร น้ำหนักลด3.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมองเช่นกัน5 ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome (PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป6.เกิดการตีบตันของปากมดลูกหรือโพรงมดลูก ซึ่งเกิดจากพังผืดที่เป็นผลจากการอักเสบของมดลูก แต่หากไม่เคยมีเพศสัมพันธ์มาก่อนหน้านี้ สาเหตุนี้ไม่น่าใช่ค่ะ7. เป็นเนื้องอกของต่อมใต้สมอง8. รังไข่เสื่อมก่อนกำหนด จะวินิจฉัยเมื่อไม่มีประจำเดือนนานกว่า 1 ปีขึ้นไปและรังไข่ไม่สร้างฮอร์โมนเพศ รวมถึงตรวจไม่พบสาเหตุอื่นๆแนะนำให้ลองตรวจหาการตั้งครรภ์ดูก่อนค่ะ หากตรวจไม่พบการตั้งครรภ์และประจำเดือนยังคงไม่มานานกว่า 3 รอบเดือน ควรไปพบสูติ-นรีแพทย์เพื่อหาสาเหตุค่ะ